Možnosti liečby ucha pri použití Lekoklaru a streptokokovej infekcie: Nasofan vs. morská voda
Dobrý deň, uzivam Lekoklar 500 mg zatiaľ druhý deň kvôli zápalu hrdla pri streptokokovej infekcii. Mám silno zalahnute v ľavom uchu zvuky počujem slabé a zvonivé. Môžem si streknúť do nosa Nasofan (je interakcia s ATB?), morskú vodu alebo aká je možnosť úľavy z tohto nepríjemného stavu? Ďakujem
Dobrý deň.
Ďakujeme za Vašu otázku.
Porucha sluchu a zvonenie v ušiach patria medzi vedľajšie účinky lieku Lekoklar. O výskyte akýchkoľvek vedľajších účinkov je však potrebné upovedomiť predpisujúceho lekára. Zaľahnutie v uchu môže byť prítomné taktiaž v dôsledku infekcie. Téme liečby zaľahnutia v uchu som sa venovala v minulosti. Moju odpoveď a odporúčania si môžete prečítať v priloženom
odkaze
.
Pri súčasnej kombinácii liekov Lekoklar a Nasofan hrozí riziko zvýraznenia vedľajších účinkov lieku Nasofan. Súbežné užívanie preto vyžaduje opatrnosť a dohľad zo strany lekára.
Prajem pekný zvyšok dňa.
S pozdravom
Mgr. Barbora Bičanovská